**OZADJE, CILJ AKTIVACIJE IN VLOGA GAMEMASTERJEV**

Enigmarium za projekt “MLADI IN CASTRA”, ki ga organizira RRA ROD Ajdovščina že tretje leto zapored pripravlja in izvaja igrificirano “aktivacijo” za devetošolce; preko kratke 20 minutne igre v stilu namizne “escape room” jih spodbudi k igrivemu sodelovanju in aktivira njihovo pozornost v nadaljevanju programa; predstavitve poklicev v izkustvenih delavnicah.

V kratki “escape room” namizni igri “SEDMI ELEMENT”, se morajo igralci do predstavitve poklica sami prebiti skozi niz zanimivih ugank, simbolno povezanih s poklici.

V igri, ki se naslanja na priljubljene igre pobega iščemo najpomembnejše “orodje” za izvajanje tega poklica, ki ga je nekdo dobro skril in zašifriral, da bi ponagajal našim gamemastrom. Učenci morajo pomagati morajo našemu nerodnemu gamemastru (ki bi moral predstaviti poklic, sedaj pa nima materiala!), da to najdejo. Kaj je torej skrivnostni element, ki je nejpomembnejši za opravljanje tega poklica?

Animatorji skrbijo za vzdušje, razložijo kaj se je zgodilo, jih povabijo k igri, ravno prav pomagajo, na koncu pa tudi pojasnijo bistvo igre. V zadnjem prekatu skrivnostne škatle namreč učenci najdejo ogledalo in list s predstavitvijo poklica – kar razkirje, da si  najpomembejša “sestavina” tega poklica – prav TI. Kajti le TI si tisti, od katerega je odvisno, kakšna bo tvoja poklicna / življenjska pot!

Povedo jim tudi, da če bodo še naprej tako lepo sodelovali (skupaj smo bili pametnejši, kajne?),  vztrajali (do rešitev ne bi prišli, če bi kar odnehali), razmišljali izven okvirjev (kar nekaj ugank je takih) in ostali igrivi (ter radovedni!)  - bo vse v redu.

V Sloveniji imamo tako raznolike možnosti vsem dosegljive izobrazbe, možno je prehajati s programa na program ali si pridobiti več izobrazb, in bila bi prava škoda, če tega ne bi izkoristili. A vzemite to kot zabavno igrivo popotovanje in uživajte v njem!

Gamemaster jim na koncu razdeli liste, na katerih je predstavitev poklica in jim pove, da je to šele prvi “level” igre življenja. Da morajo tako kot v računalniških igricah preskočiti ovire in osvojiti prvi, drugi, tretji, četrti level, osvojiti nazive in trofeje (npr. mature) in nadaljevati na višji nivo 😊 **Enako kot v igrici – treba je vztrajati, pa gre!**